CELEX: 62021CN0798
Language: fi
Date: 2021-12-16 00:00:00
Title: Asia C-798/21 P: Valitus, jonka Euroopan unionin neuvosto on tehnyt 16.12.2021 unionin yleisen tuomioistuimen (laajennettu yhdeksäs jaosto) yhdistetyissä asioissa T-344/19 ja T-356/19, Polisario-rintama v. neuvosto, 29.9.2021 antamasta tuomiosta

14.3.2022   
            
            
               FI
            
            
               Euroopan unionin virallinen lehti
            
            
               C 119/23
            
         
      Valitus, jonka Euroopan unionin neuvosto on tehnyt 16.12.2021 unionin yleisen tuomioistuimen (laajennettu yhdeksäs jaosto) yhdistetyissä asioissa T-344/19 ja T-356/19, Polisario-rintama v. neuvosto, 29.9.2021 antamasta tuomiosta
      (Asia C-798/21 P)
      (2022/C 119/31)
      Oikeudenkäyntikieli: ranska
      
         Asianosaiset
      
      
         Valittaja: Euroopan unionin neuvosto (asiamiehet: F. Naert ja V. Piessevaux)
      
         Muut osapuolet: Saguia el Hamran ja Río de Oron vapautuksen kansallinen rintama (Polisario-rintama), Espanjan kuningaskunta, Ranskan tasavalta, Euroopan komissio, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre ja Chambre des pêches maritimes de l’Atlantique Sud
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksen kohteena olevan tuomion siltä osin kuin sillä kumotaan päätös 2019/441 (1)
                  
               
            
                  —
               
               
                  lausuu lopullisesti tämän valituksen kohteena olevista kysymyksistä ja hylkää Polisario-rintaman kanteen asiassa T-344/19
               
            
                  —
               
               
                  velvoittaa Polisario-rintaman korvaamaan oikeudenkäyntikulut valitusasiassa ja asiassa T-344/19
               
            
                  —
               
               
                  toissijaisesti: pysyttää päätöksen 2019/441 oikeusvaikutukset voimassa 12 kuukauden ajan nyt esillä olevassa asiassa annettavan tuomion julistamispäivästä lukien.
               
            
         Oikeudelliset perusteet ja pääasialliset perustelut
      
      Ensimmäinen valitusperuste perustuu SEUT 263 artiklan neljännen kohdan rikkomiseen ja koskee valituksen kohteena olevaa tuomiota siltä osin kuin siinä katsotaan, että Polisario-rintama voi olla asianosaisena unionin tuomioistuimissa.
      Toinen valitusperuste perustuu SEUT 263 artiklan neljännen kohdan rikkomiseen ja asiakirjojen todistusvoimaisuuden suojan loukkaamiseen, ja koskee valituksen kohteena olevaa tuomiota siltä osin kuin siinä katsotaan, että riidanalainen päätös koskee Polisario-rintamaa suoraan ja erikseen.
      Kolmas valitusperuste perustuu mahdollisuutta vedota kansainvälisen oikeuden säännöksiin koskevaan oikeudelliseen virheeseen ja koskee valituksen kohteena olevaa tuomiota siltä osin kuin siinä katsotaan, että Polisario-rintama voi vedota itsemääräämisoikeuden periaatteeseen ja sopimusten suhteellisen vaikutuksen periaatteeseen.
      Neljäs valitusperuste perustuu sopimusten suhteellisen vaikutuksen ja itsemääräämisoikeuden yleisten periaatteiden virheelliseen tulkintaan ja soveltamiseen, asiakirjojen todistusvoimaisuuden suojan loukkaamiseen, neuvoston argumentaation vääristämiseen sekä unionin tuomioistuimen perussäännön 36 artiklan, luettuna yhdessä 53 artiklan ensimmäisen kohdan kanssa, rikkomiseen. Se koskee valituksen kohteena olevaa tuomiota siltä osin kuin siinä katsotaan, että Länsi-Saharan kansa ei ole antanut suostumustaan sopimuksiin, joita päätös 2019/441 koskee.
      
         (1)  Euroopan unionin ja Marokon kuningaskunnan välisen kestävää kalastusta koskevan kumppanuussopimuksen, sen täytäntöönpanopöytäkirjan sekä sopimukseen liitetyn kirjeenvaihdon tekemisestä 4.3.2019 annettu neuvoston päätös (EU) 2019/441 (EUVL 2019 L 77, s, 4).